Япіскап Бенядыкт Алексійчук нарадзіўся ў 1968 годзе ў Ровенскай вобласьці Ўкраіны. У 1992 годзе стаў сьвятаром УГКЦ. У 1993 годзе прыняў манаскі пострыг, манах-студыт. У 1994-96 гадах працаваў над аднаўленьнем манаскага жыцьця і адбудовай Барысаглебскага манастыра ў Полацку. Служыў у парафіях Полацку, Магілёва, Гомеля, Берасьця. Быў духаўніком моладзевай хрысьціянскай супольнасьці ў Менску. Быў ігуменам Уніўскай лаўры ва Ўкраіне. Ад 2010 году дапаможны япіскап Львоўскі. 20 красавіка 2017 году прызначаны кіруючым ярархам япархіі ЎГКЦ у Чыкага.